TATA PANGIBADAH MINGGU PRA PASKAH V 26 MARET 2023 TABUH 09.00 WIIK "SIH RAHMATIPUN GUSTI NUWUHAKEN PANGAJENG-AJENG" PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Gusti Allah kebak ing katresnan dalah panguwaos. Awit saking punika, kita lumebet ing pangibadah punika kanthi pangajeng-ajeng bab pulihipun gesang ingkang badhé Allah tandukaken. Puji Konjuk Allah! Pasamuwan ngidungaken KPJ 89. PUJI KONJUK ALLAH Puji konjuk Allah Kang Mahamirah; ing rinten dalah ratri tansah ngganjar berkah; tyang mursid dalah mursal tan badhé ketriwal. (Pasrah tinampi Kitab Suci, laré-laré tumuju sangajenging sanctuary) Puji sarta sokur Kang Maluhur; dé ngganjar berkah adi mring tyang kang ngabekti, winuwuhan sih-rahmat-pangrimatan tan kendhat VOTUM PF : Pangibadah Minggu Pra Paskah kaping gangsal punika lumampah ing salebeting pengaken kita sesarengan : U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA PL : Pangibadah dinten punika katindakaken kanthi jejer SIH RAHMATIPUN GUSTI NUWUHAKEN PANGAJENG-AJENG. Waosan sepisan kapethik Komisi Liturgika GKJ Kabluk Semarang -- 1
saking Yèhèzkièl 37:1-14 ingkang dipuntanggapi kanthi Mazmur 130. Waosan kaping kalih kapethik saking Roma 8:6-11. Déné waosan Injil kapethik saking Yohanes 11:1-15, 25-29, 33-45 (PF mberkahi laré-laré) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré-laré tumuju ruang Ibadah Anak) Pasamuwan ngidungaken KPJ 28. SUCI, SUCI, SUCI Suci, suci, suci pinuji Hyang suci. Allah Mahamulya kang jumeneng Raja. suci, suci, suci pinundhi Hyang Widi titah sadaya memuji samnya. Suci, suci, suci, pujining pra suci angumandhang sora ngèbeki akasa. Pra mlaékat sami sujud angabekti, ngidung tan kendhat mring Kang Mengkurat. Pasamuwan Lenggah MULAD SARIRA SL : "Kowé tresnaa marang Allahmu klawan gumolonging atimu, gumolonging nyawamu lan gumolonging budimu. Ya kuwi angger- angger sing gedhé lan sing luhur dhéwé! Déné angger-angger sing kaping pindho, sing padha wigatiné karo sing dhisik mau, yakuwi: Kowé tresnaa marang sapepadhamu, kaya enggonmu nresnani marang awakmu dhéwé. Kabèh angger-angger sing kasebut ana ing Kitab Torèt lan ing kitabé para nabi, kuwi dhasaré ana ing angger- angger loro mau." PL : Sumangga sowan nélakaken panelangsa lan pamratobat ing salebeting pandonga pribadi. (Pasamuwan kaaturan wekdal ndedonga pribadi kairingan instrumèn KPJ 51) Pasamuwan ngidungaken KPJ 51. GUSTI MUGI MIRSANI Gusti mugi mirsani nggèn kula kesrakatan. Kula mlajeng mring pundi, namung dhateng Pangéran. Nyuwun tulung, dhuh Allah, mugi nglanting kawula sing sagung karibedan, dimènpulih lejara. Komisi Liturgika GKJ Kabluk Semarang -- 2
Tan wonten pangauban, sèstu namung Paduka, etuking pitulungan tumrap tyang kang nalangsa. Yèn kegunturan sedhih miwah nandhang sangsara. sinten kang nglipur malih, inggih namung Paduka. Pasamuwan Jumeneng PAWARTOS SIH-RAHMAT PF : Tumrap saben tiyang ingkang ngakeni dosanipun, Gusti Allah tansah ingkang nuwuhaken pangajeng-ajeng, nandukaken kadosdéné Sabdanipun ingkang makaten: "Katresnan kuwi mengkéné: Ora merga kita sing nresnani Gusti Allah, nanging merga Panjenengané wis nresnani kita sarta ngutus Kang Putra dadi mergané kita padha olèh pangapuraning dosa-dosa kita." (1 Yokanan 4:10) Makaten pawartos sih-rahmat saking Gusti. sih-rahmatipun U : PUJI SOKUR KONJUK GUSTI ALLAH. PF : Tentrem-rahayu kanggé kita sadaya. U : TENTREM-RAHAYU KANGGÉ KITA SAMI (pasamuwan sami asung salam namasté) Pasamuwan ngidungaken KPJ 106. AMUNG KUMANDEL IKU Amung kumandel iku uwiting karosanku. Amung kumandel iku etuking kraharjanku. Reff. Aku datan kuwatir, Pangéran pepujanku Allah dadi kraharjanku, uwiting karosanku. Amung pracaya iku kang mbungahken driyaku. Amung pracaya iku panglipuring batinku. Reff. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Waosan Kapisan L1 : Waosan kapisan saking YÈHÈZKIÈL 37:1-14 1 Aku banjur dikwaosi déning Rohé Allah, sing ngangkat lan mapanaké aku ana ing lembah, sing kebak balung. 2 Aku diirid ngubengi lembah mau; aku weruh saiba akèhé balung sing ana ing kono, mangka balung-balung mau padha garing banget. 3 Pangandikané Pangéran marang aku mengkéné, "Hé Komisi Liturgika GKJ Kabluk Semarang -- 3
Yéhezkièl, apa balung-balung kuwi bisa urip menèh?" Atur wangsulanku, "Dhuh Allah, namung Paduka piyambak ingkang pirsa!" 4 Pangandikané Pangéran, "Medhara wangsit marang balung-balung kuwi. Balung-balung sing garing kuwi kandhanana supaya ngrungokaké pangandikané Pangéran. 5 Kandhaa yèn Aku Pangéran Kang Mahakwasa ngandika mengkéné, 'Kowé bakal Dakparingi ambekan lan bali urip menèh. 6 Kowé bakal Dakparingi otot lan daging, sarta Daktutupi kulit. Kowé bakal Dakparingi ambekan supaya bali urip menèh. Supaya kowé ngerti yèn Aku iki Pangéran.'" 7 Aku banjur medhar wangsit kaya sing didhawuhaké. Nalika aku lagi guneman, aku krungu swara pating kropyak, lan balung-balung mau padha nglumpuk dadi siji. 8 Aku ndeleng balung-balung mau enggoné katutup ing otot, banjur daging lan wekasané katutup ing kulit, nanging durung padha ambekan. 9 Gusti Allah banjur ngandika marang aku, "Hé Yéhezkièl, medhara wangsit marang angin. Kandhaa marang angin yèn didhawuhi Pangéran teka saka kéblat papat lan nyebula ambekan ana ing badan-badan sing mati kuwi, supaya padha urip menèh." 10 Aku banjur medhar wangsit kaya sing didhawuhaké Gusti Allah marang aku. Badan-badan mau banjur padha wiwit ambekan, nganti padha urip menèh lan padha ngadeg. Cacahé akèh banget, nganti cukup saupama kadadèkna tentara. 11 Pangandikané Pangéran marang aku, "Yéhezkièl, umat Israèl ora béda karo balung-balung kuwi. Wong-wong mau padha muni dhéwé yèn balungé wis dadi garing, wis padha ora duwé pengarep-arep lan bakal sirna. 12 Mulané medhara wangsit marang umat-Ku Israèl, kandhanana, yèn Aku Pangéran Kang Mahakwasa bakal mbukak kubur-kuburé. Wong-wong bakal padha Daktangèkaké sarta Dakirid bali menyang tanah Israèl. 13 Yèn kubur-kuburé Dakbukak lan padha Daktangèkaké, ing kono bakal padha ngerti yèn Aku iki Pangéran. 14 Roh-Ku bakal Dakparingaké ana ing njeroné, mula bakal padha urip menèh lan bakal Dakbalèkaké menyang tanahé dhéwé. Ing kono wong-wong mau bakal ngerti yèn Aku iki Pangéran. Aku wis janji bakal nindakaké kuwi mau kabèh lan bakal kelakon. Mengkono pangandikané Pangéran." Mekaten pangandikanipun Gusti U : PUJI SOKUR KONJUK GUSTI! Tanggapan L2 : Tanggapan saking Mazmur 130. Kidung jiarah. Saking telenging batos ingkang putek, kawula sesambat dhateng Paduka, dhuh Allah. U L2 : Pesambat kawula nyuwun pitulungan, : DHUH GUSTI, MUGI MIYARSAKAKEN PANJERIT KAWULA! Komisi Liturgika GKJ Kabluk Semarang -- 4
U L2 : Menawi Paduka ngèngeti dhateng piawonipun tiyang, U L2 : Nanging Paduka sampun paring pangapunten, U L2 : Aku ngarep-arep marang pitulungané Allah, U L2 : Enggonku nganti-anti marang Pangéran cecengklungen, : NGLUWIHI WONG JAGA NGAREP-AREP WAYAH ÉSUK. U L2 : Israèl, ngandela marang Pangéran, awit Panjenengané iku asih-darma, U L2 : Panjenengané bakal mitulungi Israèl, umaté, U : MUGI PADUKA SEMBADANI! : DHUH PANGÉRAN, SINTEN INGKANG SAGED LESTANTUN? : SUPADOS TIYANG SAMI AJRIH DHATENG PADUKA. : AKU NGANDEL KARO JANJINÉ. : LAN SELAWASÉ KERSA PARING PITULUNGAN. : UWAL SAKA SAKÈHÉ DOSANÉ. Waosan Kaping Kalih L3 : Waosan kaping kalih kapethik saking ROMA 8:6-11 6 Yèn pikiranmu dierèh déning daging, kuwi kowé bakal mati. Nanging yèn dierèh déning Rohé Gusti Allah, kowé bakal urip klawan tentrem. 7 Wong sing pikirané dierèh déning daging, kuwi dadi satruné Gusti Allah, merga ora manut karo angger-anggeré Gusti Allah. Satemené wong mau pancèn ora bisa urip manut angger-anggeré Gusti Allah, 8 mangka Gusti Allah ora rena ing ngatasé wong sing uripé padha dierèh déning daging. 9 Nanging kowé wis ora manut pangrèhing daging, awit manut pangrèhing Roh; semono mau yèn Rohé Gusti Allah dedalem ana ing kowé temenan. Sapa sing ora nduwèni Rohé Sang Kristus ana ing uripé, wong kuwi dudu kagungané Sang Kristus. 10 Nanging menawa Sang Kristus gesang ana ing kowé, senajana badanmu mati krana dosa, éwasemono Rohé Gusti Allah wis nguripaké kowé, merga kowé wis ditunggilaké karo Gusti Allah. 11 Menawa Rohé Gusti Allah sing mungokaké Sang Kristus saka ing séda, dedalem ana ing kowé, Gusti Allah sing wis mungokaké Sang Kristus saka ing séda mau uga bakal nguripaké badanmu sing kena ing pati, srana Rohé sing dedalem ana ing kowé. Mekaten pangandikanipun Gusti U : PUJI SOKUR KONJUK GUSTI! Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun YOHANES 11:1-15, 25-29, 33-45 Komisi Liturgika GKJ Kabluk Semarang -- 5
1 Ana wong lara, jenengé Lasarus. Omahé ana ing désa Bètani. Yakuwi désa Bètani panggonané Maryam lan Marta. 2 (Maryam kuwi wong wadon sing ngesokaké lenga wangi ing sampéyané Gusti Yésus lan ngusapi nganggo rambuté. Déné Lasarus sing lara mau seduluré.) 3 Maryam lan Marta padha ngaturi pirsa marang Gusti Yésus: "Guru, Lasarus, mitra Panjenengan ingkang Panjenengan tresnani samenika sakit." 4 Nalika Gusti Yésus mireng pawarta mau, Panjenengané ngandika: "Larané Lasarus ora bakal njalari patiné, nanging supaya dadi lantarané Asmané Allah kaluhuraké, lan srana mengkono Putrané Allah uga kaluhuraké." 5 Gusti Yésus pancèn tresna marang Marta lan mbakyuné, tuwin Lasarus, seduluré. 6 Éwasemono nalika Gusti Yésus mireng bab larané Lasarus mau, Panjenengané malah nginep rong dina menèh ana ing panggonan kono. 7 Lagi sawisé kuwi Gusti Yésus ngandika marang para sekabaté: "Ayo, kita padha bali menyang tanah Yudéa." 8 Para sekabat nuli padha matur: "Guru, nembé kémawon tiyang- tiyang Yahudi badhé mbenturi séla Panjenengan, lha koksamenika Panjenengan sampun ngajak tindak mrika malih?" 9 Pangandikané Gusti Yésus: "Sedina kuwi apa ora rolas jam? Yèn mlaku ing wayah awan, wong ora kesandhung, merga padhang. 10 Nanging yèn wong mau mlaku ing wayah bengi, bakal kesandhung, merga peteng." 11 Sawisé kuwi Gusti Yésus nyambeti, pangandikané: "Mitra kita Lasarus lagi turu, mulané arep Dakgugah." 12 Aturé para sekabaté: "Guru, menawi Lasarus namung tilem, temtunipun mangké badhé saras." 13 Mangka sing dikersakaké Gusti Yésus kuwi satemené Lasarus wis mati. Saka pengirané para sekabat, Gusti ngandika yèn Lasarus turu temenan. 14 Mulané Gusti Yésus nuli mblakakaké yèn satemené, "Lasarus wis mati. 15 Aku bungah déné Aku ora mbeneri ana ing kana. Kuwi ana beciké tumrap kowé kabèh, supaya kowé padha precaya. Ayo kita padha mangkat menyang omahé Lasarus." 25 Pangandikané Gusti Yésus marang Marta: "Sing nangèkaké wong mati kuwi Aku, lan sing mènèhi urip marang manungsa kuwi Aku. Wong sing precaya marang Aku, senajan wong mau wis mati, bakal urip menèh. 26 Lan wong sing isih urip, sing precaya marang Aku, ora bakal mati ing selawasé. Apa kowé precaya bab kuwi?" 27 Wangsulané Marta: "Guru, kula pitados bilih Panjenengan menika Putraning Allah, Sang Kristus, ingkang kautus rawuh ing donya." 28 Sawisé matur mengkono, Marta nuli ngundang Maryam, mbakyuné, sarta dibisiki: "Guru wis rawuh lan nakokaké kowé." 29 Bareng krungu mengkono, Maryam nuli énggal-énggal ngadeg lan methukaké Gusti Yésus. 33 Bareng pirsa Maryam nangis, lan wong-wong Yahudi sing padha ngetutaké iya padha nangis, Gusti Yésus penggalihé trenyuh banget. 34 Panjenengané nuli Komisi Liturgika GKJ Kabluk Semarang -- 6
ndangu: "Dikubur ana ing endi?" Wangsulané sing padha didangu: "Mangga Gusti, menawi badhé pirsa." 35 Gusti Yésus nuli muwun. 36 Temah wong- wong Yahudi padha muni: "Semono tresnané marang Lasarus." 37 Nanging ana uga sing muni: "Panjenengané wis ngelèkaké mripaté wong wuta, yagéné ora bisa nyegah patiné Lasarus?" 38 Gusti Yésus tindak menyang kuburan karo trenyuh penggalihé. Kubur mau wujudé kaya guwa, sing ditutupi watu gedhé. 39 Gusti Yésus dhawuh: "Watuné singkirna." Marta, seduluré sing mati mau, nuli matur: "Guru, piyambakipun sampun dipun kubur kawan dinten kepengker. Temtu sampun mambet." 40 Pangandikané Gusti Yésus: "Aku rak wis kandha: 'Yèn kowé precaya, kowé bakal weruh gedhéning pangwasané Allah!'" 41 Watu sing nutupi kubur mau nuli padha disingkiraké. Gusti Yésus banjur tumenga ing langit lan ndedonga: "Kawula ngaturaken panuwun dhateng Paduka, dhuh Rama, margi Paduka sampun miyarsakaken panyuwun Kawula. 42 Kawula sumerep, bilih Paduka tansah miyarsakaken panyuwun Kawula. Éwadéné enggèn Kawula matur menika, karana tiyang-tiyang ingkang sami wonten ing ngriki, supados sami pitados, bilih Kawula menika utusan Paduka!" 43 Sawisé matur mengkono, Gusti Yésus nuli ngandika klawan sora: "Lasarus, metua!" 44 Lasarus sing wis mati kuwi banjur metu. Tangan lan sikilé isih pocongan mori putih, semono uga rainé isih ketutupan kain kringet (kacu). Dhawuhé Gusti Yésus marang wong-wong sing ana ing kono: "Moriné uculana, karebèn bisa uwal!" 45 Bareng ndeleng lelakon mau, wong-wong Yahudi sing padha layat, banjur padha precaya marang Gusti Yésus. Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Hosiana! U RENUNGAN. SIH RAHMATIPUN GUSTI NUWUHAKEN PANGAJENG-AJENG WEKDAL ENING. (saged kagem pisungsung pepujèn) : (ngidungaken KJ 473b) HOSIANA, HOSIANA, HOSIANA! Pasamuwan Jumeneng PENGAKEN PITADOS M1 : Sesarengan sadaya tiyang ingkang pitados bilih sih rahmatipun Gusti nuwuhaken pangajeng-ajeng ing sadaya papan saha wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah Komisi Liturgika GKJ Kabluk Semarang -- 7
DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Pamuji sokur ingkang kita télakaken ing ibadah kanthi ngaturaken pisungsung wekdal menika, kita talesi sabdanipun Gusti kados ingkang dipun-télakaken déning Rasul Paulus ingkang kaserat ing Mazmur 141:2 makaten: "Pandonga kawula mugi kaanggepa kurban dupa wonten ing ngarsa Paduka, enggèn kawula ngangkat tangan kawula mugi kaanggepa kurban ing wanci sonten." Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 170. LUBÈRING BERKAH SING GUSTI Lubèring berkah sing Gusti, yéku prajanji suci; urip mulya anèng swarga, pinaringken Sang Putra. Reff. Berkahing Gusti, iku dak anti anti, sayogya tansah tinampi klayan tulusing ati. (bokor pisungsung kaaturaken majeng) Lubèring berkah sing Gusti, iku kang kita anti; atiku tansah binuka, dienggal kaparingna! Reff. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi kadosdéné wonten ing swarga. Kawula mugi kaparingan rejeki kawula sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka Komisi Liturgika GKJ Kabluk Semarang -- 8
uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF : Sumangga mbangun gesang ingkang kebak lan andum pangajeng-ajeng, mila sami enerna manah dhumateng Gusti lan sesami U PF : Sami dadosa juru pawarta lan juru pangrimat U PF : Pinujia Allah Sang Rama, Sang Putra, tuwin Sang Roh Suci. U : KAWULA NGENERAKEN MANAH DHUMATENG GUSTI LAN SESAMI : PUJI SOKUR KONJUK GUSTI : SAMANGKÉ NGANTOS ING SALAMI-LAMINIPUN. Pasamuwan ngidungaken KPJ 431. GUSTI ADHAWUH Gusti adhawuh yèn kita sami kinèn kadya lilin kang amadhangi supaya saben wong padhang ing ati, wah anggluhuraké Hyang Ma suci BERKAH PF : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga memitran kaliyan sadaya titah. Gusti nuntun tansah, nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih- rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 431. GUSTI ADHAWUH Saka suwarga Gusti mirsani ngendi lilin kang bentèr lan kang mati. Gusti ya mirsa, apa kita iki urip kadya lilin kang madhangi. Ing jagad kéné peteng wurahan kebak ing dosa miwah kasusahan. Mula payo padha nyunarké cahya Injil peparingé Gusti kula. Komisi Liturgika GKJ Kabluk Semarang -- 9